**MAA-AINESTAKSA**

**1.7.2016 LUKIEN**

**LAHDEN RAKENNUS- JA YMPÄRISTÖLUPALAUTAKUNTA**

**24.5.2016**

 **VIRANOMAISTEHTÄVIEN MAKSUT MAA-AINESASIOISSA**

Lahden kaupungissa maa-ainesten ottamissuunnitelman tarkastamisesta, ottamistoiminnan valvonnasta sekä muista viranomaistehtävistä peritään tässä taksassa esitetyt, 3 § - 8 §:n mukaiset maksut. Kun lupaa haetaan samassa yhteydessä myös kivenlouhinnalle ja murskaamolle, peritään lisäksi 2 §:n mukainen maksu.

**1 § YLEISTÄ**

Maa-ainesten ottamishakemuksen ja -suunnitelman tarkastamisesta, ympäristölupa- ja maa-aineslupahakemuksen yhteisestä tarkastamisesta, ottamistoiminnan valvonnasta sekä muista viranomaistehtävistä luvan hakija tai toimenpiteen suorittaja on velvollinen suorittamaan maa-aineslain (555/81) 23 §:n sekä maankäyttö- ja rakennuslain (132/99) 145 §:n nojalla Lahden ympäristöpalveluille tämän taksan mukaan määräytyvän maksun. Mikäli maksua ei suoriteta määräajassa, erääntyneelle maksulle on suoritettava korkoa korkolain (633/1982) mukaan. Lisäksi peritään perimiskulut.

Maa-ainesten ottamista koskeva lupahakemus ja samaa hanketta koskeva ympäristönsuojelulain (527/2014) mukainen ympäristölupahakemus voidaan hakea joko erikseen tai yhdessä yhdellä lupahakemuksella 1.7.2016 lähtien. Mikäli luvat haetaan yhdessä, myös hakemukset tarkastetaan yhdessä ja ratkaistaan samalla päätöksellä, jollei sitä ole erityisestä syystä pidettävä tarpeettomana.

Jos ympäristölupa-asiaa käsiteltäessä ilmenee, että hanketta varten on tarpeen myös maa-aineslain mukainen lupa ja mikäli hakija haluaa hakemukset käsiteltävän yhdessä, on luvan hakijan toimitettava 3 kuukauden kuluessa maa-aineslupahakemus Lahden ympäristöpalveluille käsiteltäväksi. Muussa tapauksessa vireillä oleva ympäristölupahakemus voidaan maa-aineslain 4 a §:n mukaan jättää tutkimatta.

**2 § YHTEISKÄSITTELYMAKSU**

2.1 Mikäli maa-aineslupahakemus ja samaa hanketta koskeva ympäristönsuojelulain (527/2014) mukainen hakemus tarkastetaan yhdessä, peritään maa-aineslupahakemuksen tarkastuksesta tämän taksan 3 § - 8 §:n mukaiset maksut sekä ympäristölupahakemuksen käsittelystä ja luvan valmistelusta 75 % voimassa olevan ympäristölupataksan maksusta. Erikseen käsiteltynä sekä ympäristölupahakemuksen käsittelymaksu että muut maksut peritään täysimääräisenä ympäristölupataksan mukaan.

**3 § MAA-AINESLUVAN TARKASTUSMAKSU**

Maa-aineksen ottamissuunnitelman tarkastamisesta luvan hakijan on suoritettava Lahden kaupungille seuraavat maksut:

3.1 Suunnitelmaa kohti perusmaksu 420,00 €

Perusmaksun lisäksi peritään hakemuksessa otettavaksi esitetyn maa-ainesmäärän

tilavuuden mukaan 0,007 €/m³

kuitenkin vähintään 1500,00 €

3.2 Tarkastusmaksua määrättäessä, hakemuksessa otettavaksi esitetystä maa-ainesten määrästä, otetaan 1.000.000 m³ ylittävältä osalta huomioon 50 %.

3.3 Ottamissuunnitelman muutoksen tarkistamisesta peritään perusmaksuna

siltä osin kuin se koskee voimassa olevan ottamisluvan mukaista aluetta

 (maa-aineslaki 16 §) 420,00 €

Perusmaksun lisäksi peritään hakemuksessa esitetyn aikaisemman luvan ylittävän

maa-ainesmäärän tilavuuden mukaan jokaiselta m3:ltä, jolla aikaisempi

ottamislupa ylittyy 0,007 €/m³

3.4 Laajuudeltaan ja vaikutuksiltaan vähäinen hanke, josta ei tarvitse laatia erillistä

ottamissuunnitelmaa (MAL 5 §) 420,00 €

3.5 Jos lupahakemus hylätään, peritään tämän taksan mukaisesta tarkastusmaksusta

50 %, kuitenkin vähintään 420,00 €

3.6 Jos luvanhakija peruuttaa lupahakemuksensa ennen kuin lupaviranomainen on ryhtynyt olennaisiin toimenpiteisiin ottamissuunnitelman tarkastamiseksi, palautetaan peritty tarkastusmaksu hakemuksesta kokonaan.

 Jos lupaviranomainen on ryhtynyt olennaisiin toimenpiteisiin ottamissuunnitelman tarkastamiseksi, ja jos lupahakemus peruutetaan ennen päätöksen antamista, peritään toimenpiteitä vastaava osuus maksusta.

3.7 Jos lupa peruutetaan tai lupamääräyksiä muutetaan maa-aineslain 16 §:n 1 mom. 2 kohdan perusteella, palautetaan peritystä tarkastusmaksusta ottamatta jäävään maa-ainesmäärän tilavuutta vastaava osa.

3.8 Jos luvansaaja luopuu maa-ainesten ottamisesta aloittamatta sitä tai luvan voimassa ollessa, tarkastusmaksua ei palauteta.

3.9 Mikäli ottamisluvan voimassaoloaikaa hakemuksesta jatketaan, peritään lupahakemukseen liittyvän ottamissuunnitelman tarkastamisesta vain kohdan 2.1. mukaisesta perusmaksu edellyttäen, että jatkoajan myöntäminen ei vaadi ko. suunnitelman muuttamista. Maksu peritään myös, mikäli maisemoinnille on myönnetty jatkoaikaa.

**4 § MAA-AINESLUVAN VALVONTAMAKSU**

Maa-ainesten ottamistoiminnan valvonnasta luvanhaltijan on suoritettava vuosittain seuraavat maksut:

4.2 Lupapäätöksessä otettavaksi myönnetyn vuotuisen maa-ainesten määrän mukaan jokaiselta alkavalta m3:ltä peritään: 0,04 €/m³

 Kuitenkin vähintään aina perusmaksu 420,00 €

Mikäli lupapäätöksessä myönnetty maa-ainesten vuotuinen ottaminen ylittää 100.000 m3, huomioidaan vuotuisen 100.000 m3:n oton ylittävältä osalta vain puolet (50 %) valvontamaksua määrättäessä.

Mikäli lupapäätöksessä ei ole esitetty vuotuisia maa-ainesten ottamismääriä, jaetaan valvontamaksua määrättäessä otettava maa-ainesten kokonaismäärä luvan voimassaoloajan vuosien määrällä ja käytetään näin saatua keskiarvoa vuotuisen valvontamaksun määräämisen perusteena.

4.3 Luvan saaja on velvollinen maksamaan vuotuisen valvontamaksun luvan voimaantuloa seuraavan vuoden alusta luvan voimassaolovuoden loppuun asti.

4.4 Jos koko suunnitelma-alueen maisemointiin tähtääviä jälkihoitotoimenpiteitä ei ole aloitettu viimeistään yhtä vuotta ennen sitä ajankohtaa, jolloin maa-ainesluvan mukaan jälkihoito on oltava suoritettu, korotetaan perittävää valvontamaksua 30 %.

Mikäli maa-ainesten ottamisalueen jälkihoito suoritetaan vaiheittaisesti, voidaan valvontaviranomaisen päätöksellä valvontamaksua alentaa samassa suhteessa kuin alueen jälkihoito on hyväksyttävästi toteutettu. Päätökset valvontamaksun alentamisesta tehdään kerran vuodessa siten, että alennettu maksu huomioidaan seuraavan vuoden alusta lukien.

 Mikäli maisemoinnille on myönnetty jatkoaikaa, jatkoajalta perittävä valvontamaksu sen vuoden loppuun, jolloin maisemointi on hyväksyttävästi suoritettu. 400 euroa/vuosi

4.5 Mikäli luvanhaltija ilmoittaa kirjallisesti valvontaviranomaiselle etukäteen tammikuun loppuun mennessä, ettei maa-aineksia ko. vuonna oteta, luvanhaltijalta ei peritä kyseisen vuoden valvontamaksua.

4.6 Mikäli vuotuinen myönnetty ottamismäärä ylitetään, luvanhaltijan/ottajan on ilmoitettava ylityksestä kirjallisesti valvontaviranomaiselle ja kunnalla on oikeus periä ylityksen osuus valvontamaksusta heti. Vastaava oikeus kunnalla on, jos maa-aineksia otetaan kohdassa 2.4 kohdassa tarkoitetun ilmoituksen vastaisesti.

4.7 Mikäli luvanhaltija ennen lupa-ajan päättymistä ilmoittaa lopettaneensa kokonaan lupapäätöksessä tarkoitetun maa-ainesten oton ja lupaan liittyvät velvoitteet ovat tulleet täytetyiksi, ei valvontamaksuja ko. vuoden jälkeisiltä vuosilta peritä.

4.8 Mikäli lupa peruutetaan maa-aineslain 16 §:n perusteella, ei valvontamaksuja ko. vuoden jälkeisiltä vuosilta peritä edellyttäen, että lupaan liittyvät velvoitteet ovat tulleet täytetyiksi otetulta osalta. Lupavelvoitteiden loppuunsaattamisen valvonnasta aiheutuneet kustannukset kuitenkin peritään.

4.9 Mikäli lainvastaisen kotitarveoton johdosta valvontaviranomainen ryhtyy tarkastus-, keskeyttämis- tai muihin toimenpiteisiin, peritään aiheutuneet kulut noudattaen tätä taksaa soveltuvin osin.

4.10 Mikäli valvonta vaatii erityistoimenpiteitä kuten esim. suuritöisiä vaaituksia, peritään valvontakulut toimenpiteistä kunnalle aiheutuneiden todellisten kustannusten mukaan. Erityisvalvontatoimenpiteet ilmoitetaan, mikäli ne ovat ennakoitavissa lupapäätöksessä.

 **5 § MAA-AINESLUVAN JA YHTEISKÄSITTELYLUVAN KUULEMINEN**

5.1 Naapurin tai asianosaisen kuuleminen (MAL 13 §) 50,00 €/kuultava

5.2 Hakemuksesta kuuluttaminen/lehti-ilmoitus perusmaksu

(MAL 13 §) 200,00 €

Lisäksi peritään perusmaksun ylittävän osan kuuluttamis- ja ilmoituskulut

5.3. Yhteislupahakemuksen kuuluttamiskulut peritään ympäristölupataksan

mukaan (YSL 85 §).

 **6 § MAA-AINESLUVAN JA YHTEISKÄSITTELYLUVAN VAKUUDET**

6.1 Lupa maa-aineslain mukaisen toimenpiteen suorittamiseen ennen luvan

lainvoimaiseksi tuloa (MAL 12 §, 21 §) 150,00 €

6.3 Maa-aineslain mukaisen vakuuden hyväksyminen, vaihtaminen tai muuttaminen

(MAL 12 §) 100,00 €/vakuus

6.4 Ympäristönsuojelulain mukaisen vakuuden asettamisesta peritään

ympäristölupataksan mukainen korvaus (YSL 59 §).

**7 § MAA-AINESLUVAN PAKKOKEINOPÄÄTÖKSET**

7.1 Valvontaviranomaisen tai sen määräämän viranhaltijan ottamisen

keskeyttämispäätös (MAL 15 §) 150,00 €

7.2 Valvontaviranomaisen päätös velvoitteiden noudattamisesta (MAL 14 §) 150,00 €

7.3 Uhkasakon asettamispäätös (MAL 14 §) 150,00 €

7.4 Teettämisuhan asettamispäätös (MAL 14 §) 150,00 €

7.5 Uhkasakon tuomitsemispäätös (uhkasakkoL 1113/1990, 10§) 150,00 €

7.6 Teettämisuhan täytäntöönpano (uhkasakkoL 1113/1990,15 §) 150,00 €

**8 § MAA-AINESLUVAN VELVOITTEISTA VAPAUTTAMINEN**

Mikäli lupaan perustuva oikeus maa-ainesten ottamiseen on siirretty toiselle, ja hakemuksesta luvan haltija vapautetaan lupaan liittyvistä velvoitteista sekä hyväksytään hänen tilalleen toinen, peritään velvoitteista vapautetulta (MAL 13 a §) 150,00 €

**9 § MAA-AINESLUVAN MAKSUPERUSTEITA**

9.1 Otettavan maa-aineksen tilavuutena pidetään maksuja määrättäessä maa-aineksen luonnonvaraista tilavuutta (kiintokuutiometrimäärää). Mikäli valvontamaksu peritään jälkikäteen, muunnetaan irtokuutiometrit kiintokuutiometreiksi jakamalla määrät seuraavilla muuntoluvuilla:

sora 1,3

hiekka 1.3

louhe 1,8

savi 1,6

multa 1,4

9.2 Maksuperusteet ovat yhtäläiset kaikille maa-aineslain mukaan luvanvaraisille maa-aineksille.

9.3 Jos tarkastus- tai valvontatehtävät johtuvat luvattomasta tai luvanvastaisesta toimenpiteestä taikka siitä, että toimenpiteen suorittaja muutoin on laiminlyönyt hänelle kuuluvat velvollisuutensa, maksu voidaan periä korotettuna ottaen huomioon kunnalle aiheutuvat ylimääräiset kulut. Mikäli maksua ei suoriteta määräajassa, erääntyneelle maksulle on suoritettava korkoa korkolain mukaan. Lisäksi peritään perimiskulut.

9.4 Maksuihin sisältyy Lahden kaupungin asiakirjojen lunastuksesta määräämä maksu.

9.5 Taksan mukaisia maksuja määrättäessä otetaan huomioon toimenpiteen laajuus, vaativuus ja viranomaisten käyttämä aika ja muuta asiaan vaikuttavat seikat. Tämän perusteella maksua voidaan hankkeen vaativuuden mukaan laskea tai korottaa 20 – 50 %, mikäli toimenpide olennaisesti poikkeaa keskimääräisestä tasosta.

9.6 Tarkastusmaksu määrätään maksun määräämishetkellä voimassa olevan taksan mukaan. Valvontamaksu määrätään ensimmäisen kerran maksun määräämishetkellä voimassa olevan taksan mukaan ja sen jälkeen sitä tarkistetaan vuosittain kunakin vuonna valvontamaksun määräämishetkellä voimassa olevan taksan mukaan.

9.7 Palautuksen määrä lasketaan maksun määräämishetkellä voimassa olleen taksan mukaan.

**10 § MAKSUPERUSTEIDEN HYVÄKSYMINEN JA VOIMAANTULO**

Nämä maksuperusteet ovat Lahden seudun ympäristölautakunnan hyväksymät 24.5.2016 ja tulevat voimaan 1.7.2016 alkaen.

**TAKSAN PERUSTELUT**

**YLEISPERUSTELUT**

Maa-aineslain 23 §:n, ympäristönsuojelulain 205 §:n ja maankäyttö- ja rakennuslain (132/99) 145 §:n nojalla luvan hakija tai toimenpiteen suorittaja on velvollinen suorittamaan maa-ainesten ottamislupahakemuksen ja ottamissuunnitelman tarkastamisesta, ympäristölupahakemuksen ja maa-aineslupahakemuksen yhteiskäsittelystä sekä ottamistoiminnan valvonnasta ja muista viranomaistehtävistä kunnalle maksun, jonka perusteet määrätään kunnan hyväksymässä taksassa.

Maksu voidaan määrätä perittäväksi ennen sen toimenpiteen (viranomaistehtävän) suorittamistakin, johon maksu kohdistuu. Jos toimenpide (viranomaistehtävä) jää suorittamatta, maksu on siltä osin hakemuksesta palautettava.

**ERITYISPERUSTELUT**

**1 § Yleistä**

Maa-ainesten ottamissuunnitelman tarkastamisesta ja ottamistoiminnan valvonnasta sekä muista viranomaistehtävistä perittävät maksut perustuvat maa-aineslain 23 §:ään ja soveltuvin osin noudatetaan mitä maankäyttö- ja rakennuslain 145 §:ssä säädetään.

**2 § YHTEISKÄSITTELYMAKSU**

**2.1** Kun maa-aineslupahakemus ja siihen liittyvä ympäristönsuojelulain mukainen ympäristölupahakemus käsitellään yhdessä maa-aineslain 4 a § ja ympäristönsuojelulain 47 a §:n mukaisesti, se sujuvoittaa asian käsittelyä ja mahdollistaa ympäristölupataksaa alemman käsittelymaksun. Jos lupahakemukset käsitellään erikseen, peritään maa-aineslupahakemuksen käsittelystä tämän taksan mukainen maksu ja ympäristölupahakemuksen käsittelystä ympäristölupataksan mukainen maksu.

**3 § MAA-AINESLUVAN TARKASTUSMAKSU**

3.1 Maa-ainesluvan tarkastusmaksun 3 §:ssä määrätään ottamissuunnitelman tarkastamisesta perittävästä maksusta. Maksun määräytymisperusteena on suunnitelmakohtainen kiinteä maksu ja hakemuksessa otettavaksi esitetyn maa-ainesten kokonaismäärän tilavuuden mukaan määräytyvä maksu. Maksulle on määrätty kuitenkin vähimmäistaso.

3.2 Tarkastusmaksun määräytymisen perusteena olevalle maa-ainesten tilavuudelle on määrätty kuutioperusteiset rajat, joiden ylittävältä osalta maksuperusteen määräytymiseen lasketaan mukaan vain tietty % -osuus. Raja-arvona on käytetty 1 000 000 m3, jonka ylittävältä osalta on otettu huomioon 50 %.

3.3 Luvan voimassaoloaikana voi lupaviranomainen antaa päätöksellään suostumuksen poiketa vähäisesti lupapäätöksessä hyväksytystä ottamissuunnitelmasta tai annetuista lupamääräyksistä (MAL 16 §).

Suostumuksen edellytyksenä on, että poikkeaminen ja sen laatu, ottaen huomioon lupaharkintaan koskevat säännökset ja määräykset, ei merkitse luvan olennaista muuttamista eikä vaikutusta asianomaisen asemaan tai luonnonolosuhteisiin Suostumuksesta perittävän maksun määräytymisperusteena on poikkeamisesta perittävä kiinteä maksu.

3.4 Laajuudeltaan ja vaikutuksiltaan vähäisen hankkeen, josta ei tarvitse laatia erillistä ottamissuunnitelmaa (MAL 5 §), tarkastusmaksu määräytyy kiinteän perusmaksun mukaan. Hakemuksen liitteineen ja ottamisalueen sijaintitietoineen voidaan katsoa muodostavan sellaisen yksinkertaisen suunnitelman, jonka tarkastamisesta voidaan maksu periä.

3.5 Mikäli lupahakemus hylätään, on kunta määritellyt taksassa, mikä osuus taksan mukaisesta maksusta peritään. Hakijaa informoidaan etukäteen luvan saannin edellytyksistä ja selvät kielteiset tapaukset pyritään palauttamaan, jotta hakija välttyisi turhilta tarkastusmaksuilta.

Samoin neuvotellaan hakijan kanssa, jottei hakemuksessa ylimitoiteta ottamismääriä. Tarvittaessa esitetään hakijalle hakemuksen muuttamista siten, että hakemuksesta tulee realistinen, sillä maksuperusteena käytetään hakemuksessa otettavaksi esitettyä maa-ainesmäärän tilavuutta.

Todettakoon, että kielteiset tapaukset vaativat erityisen perusteellista tutkimista ja valmistelua, joten palautukselle ei tältä pohjalta ole perusteita. Kyseessä onkin lähinnä kohtuullisuusharkinta. Periaate on sama, jos hakemus hylätään oikeusprosessin kautta. Kuitenkin peritään vähimmäismaksu molemmissa tapauksissa.

3.6 Tarkastusmaksu palautetaan kokonaan, mikäli lupahakemus peruutetaan ennen kuin viranomainen on ryhtynyt olennaisiin toimenpiteisiin sen tarkistamiseksi. Olennaisiin toimenpiteisiin voidaan katsoa yleensä ryhdytyn, mikäli lausunto ja kuulemismenettely lupahakemuksen johdosta on suoritettu. Mikäli lupahakemus peruutetaan kesken valmistelutyön, peritään valmistelutyötä vastaava osuus tarkastusmaksusta.

3.7 Mikäli lupa peruutetaan tai lupamääräyksiä muutetaan MAL:n 16 § 1 mom. 2 kohdan (ennalta arvaamattomat vaikutukset) perusteella, lupaviranomainen voi palauttaa luvanhaltijalle peritystä tarkastusmaksusta ottamatta jäävän maa-ainesmäärän kuutioperusteisesti määräytyneen maksun osuuden. Kyseessä on lähinnä kohtuullisuusharkinnasta.

3.8 Jos luvansaaja luopuu maa-ainesten ottamisesta, aloittamatta sitä tai luvan voimassa ollessa, ei perittyä tarkastusmaksua palauteta.

Mikäli lupaviranomainen ryhtyy vastaaviin toimenpiteisiin MAL:n 16 § 1 mom. 1 tai 3 kohtien (lupamääräysten rikkominen, lupahakemuksessa virheellisiä tietoja) perusteella, ei tarkastusmaksua palauteta.

3.9 Maa-ainestaksan 2 §:ssä määrätään ottamissuunnitelman tarkastamisesta perittävästä maksusta. Jos hakemuksen voimassaoloaikaa jatketaan ilman, että ottamissuunnitelmaa joudutaan muuttamaan, ovat hakemuksen tarkastamiskustannukset selvästi uuden hakemuksen kustannuksia pienemmät. Maksun määräytymisperusteena on suunnitelmakohtainen kiinteä maksu.

**4 § MAA-AINESLUVAN VALVONTAMAKSU**

4.1 Maa-ainesluvan valvontapykälässä (4 §) määrätään ottamistoiminnan valvonnasta perittävistä maksuista. Maksun määräytymisperusteena on otettavaksi sallitun maa-ainesten kokonaismäärän tilavuus.

Vähäisiä ottamismääriä varten on määritelty vähimmäismaksu, jotta maksu kattaisi aiheutuvat valvontakustannukset. Valvontatoimenpiteet kohdistuvat luvanvaraiseen maa-ainesten ottamiseen. Tavanomainen kotitarvekäyttö jää valvontatoimenpiteiden ulkopuolelle eikä siitä myöskään peritä valvontamaksua.

Poikkeuksen muodostaa lainvastainen kotitarveotto, josta peritään maksu tätä taksaa noudattaen soveltuvin osin.

4.2. Vuotuinen maa-ainesten ottamisen valvontamaksu suoritetaan kunnan määräämänä ajankohtana kerran vuodessa. Valvontamaksujen perimisen keskittämisellä tiettyyn ajankohtaan helpotetaan maksujen perimiseen ja seurantaan liittyvää työtä.

4.3 Alueen maisemointi-, siistimis- ja jälkihoitotoimenpiteet on pääsääntöisesti suoritettava luvan voimassaoloaikana. Jos koko suunnitelma-alueen maisemointiin tähtäävät toimenpiteet ovat aloittamatta vuotta ennen määräajan päättymistä, jälkihoitoa on edistettävä kiireellisin toimenpitein. Tähän valvontaviranomaisen tehostettuun jälkihoitotoimenpiteiden valvontaan joudutaan käyttämään normaalia enemmän aikaa. Valvontaan kuluvan ajan lisääntymisen perusteella valvontamaksua korotetaan. Määräyksellä halutaan myös ohjata luvanhaltijoita jälkihoitotoimenpiteiden suorittamiseen luvassa määrättyyn ajankohtaan mennessä.

Arvioitaessa jälkihoitotoimenpiteiden aloittamisen riittävyyttä, arvioitavaksi tulee erityisesti se, onko alue ennalta arvioiden lopputarkastettavissa jälkihoidolle annettuun määräaikaan mennessä. Arviointikriteereinä voivat olla esimerkiksi jyrkkien rintausten luiskien loiventaminen, taimien istuttamislaajuus ja -ajankohta sekä varikkorakenteiden purkaminen. Tällöin esimerkiksi se, että pieni osa alueesta on luiskattu, ei yksinään olisi riittävä toimenpide tässä kohdassa tarkoitetuiksi koko ottamisalueen maisemointiin tähtääviksi jälkihoitotoimenpiteiksi.

Ottamisalueella tulee pitää lopputarkastus (MAA 7 §), jossa todetaan, ovatko lupamääräysten mukaiset toimenpiteet tulleet asianmukaisesti tehdyiksi.

Huomioitavaksi tulee esimerkiksi se, että ennen lopputarkastusta mahdollisten istutusten kasvuun lähtemisen on oltava todettavissa. Korotetun valvontamaksun periminen edellyttää, että toimintaa valvova viranhaltija on todennut riittävien jälkihoitotoimenpiteiden puuttumisen kirjallisessa tarkastusmuistiossaan. Tilanteen toteaminen saattaa edellyttää lisätarkastusta, josta voidaan periä kohdan 3.10. mukainen maksu.

Mikäli maa-ainesten ottamisalueen jälkihoito suoritetaan vaiheittaisesti, voidaan valvontaviranomaisen päätöksellä valvontamaksua alentaa samassa suhteessa kuin alueen jälkihoito on hyväksyttävästi toteutettu. Päätökset valvontamaksun alentamisesta tehdään kerran vuodessa siten, että alennettu maksu huomioidaan seuraavan vuoden alusta lukien. Tällä menettelyllä kannustetaan luvansaajaa aloittamaan ottamisalueiden jälkihoito jo ottamisen aikana.

4.4. Maa-ainesten ottamistoiminnan valvonta on jatkuvaa toimintaa ja mikäli luvanhaltija haluaa vapautua vuotuisesta valvontamaksusta, hänen tulee kirjallisesti ilmoittaa valvontaviranomaiselle, ettei maa-aineksia kyseisenä vuonna oteta. Mikäli ilmoitusta ei ole tehty, valvontamaksu peritään riippumatta siitä otetaanko maa-aineksia tai ei.

limoitus siitä, ettei maa-aineksia oteta, tulee tehdä, jotta vältytään turhilta valvontatoimenpiteiltä. Valvontaviranomainen ei voi ilman ilmoitusta tietää otetaanko maa-aineksia vai ei.

4.5. Lupapäätöksessä ilmoitettu maa-ainesten vuotuinen ottamismäärä, jota käytetään valvontatarpeen arvioimiseen, on ohjeellinen ja lupapäätöksen mukainen otettava maa-ainesten kokonaismäärä on sitova.

 Lupapäätöksessä otettavaksi sallittu maa-ainesten kokonaismäärä voidaan ottaa myös luvan voimassaoloaikaa lyhyemmässä ajassa edellyttäen, että vuotuisen sallitun ottamismäärän ylityksestä ilmoitetaan valvontaviranomaiselle kirjallisesti etukäteen.

Tällainen nopeutettu maa-ainesten ottaminen yleensä edellyttää myös tehostettua valvontaa, jotta mahdollisia maa-aineslain 16 §:n mukaisia ennalta arvaamattomia haitallisia vaikutuksia ympäristöön, asutukseen tai luonnonolosuhteisiin voitaisiin vähentää.

4.6 Luvansaaja voi vapautua luvan voimassaoloajan jäljellä olevien vuosien valvontamaksusta, mikäli hän on täyttänyt lupaan liittyvien määräysten mukaiset maisemointi-, jälkihoito- ja siistimis- ym. velvoitteet. Tästäkin menettelystä tulee kirjallisesti ilmoittaa valvontaviranomaiselle.

4.7. Maa-aineslain 16 §:ssä säädetään, että lupaviranomainen voi muuttaa tämän lain nojalla antamiaan lupamääräyksiä tai peruuttaa luvan, mikäli lupamääräyksiä on jatkuvasti tai muutoin törkeästi rikottu. Mikäli lupa peruutetaan, ei valvontamaksuja peritä luvan peruutuksen jälkeisiltä vuosilta.

Lupaan liittyvät maisemointi-, jälkihoito- ja siistimis- ym. velvoitteet tulee luvanhaltijan tällöinkin suorittaa. Näiden velvoitteiden loppuunsaattamisen valvonnasta aiheutuneet kustannukset kuitenkin peritään.

4.8. Taksa lähtee siitä, että maa-ainesten ottamisen valvonta on melko suurpiirteistä ja silmämääräistä. Milloin on syytä epäillä, että lupamääräyksiä on rikottu tai muusta syystä esim. ottamistoiminnan laajuuden vuoksi tai kun silmämääräinen arviointi ei ole riittävää, joudutaan suorittamaan suuritöisiä erityistoimenpiteitä kuten tarkistusmittauksia tai vaaituksia, voidaan ko. toimenpiteistä kunnalle aiheutuneet kustannukset periä täysimääräisinä. Tällaiset erityistoimenpiteet ilmoitetaan lupapäätöksessä siltä osin kuin ne ovat lupavaiheessa ennakoitavissa.

Ottamisen valvonta saattaa useinkin edellyttää ylimääräisiä tarkastuksia tavanomaiseen valvontaan verrattuna. Näistä tarkastuksista peritään taksan mukainen maksu. Luvan myöntämisen jälkeen valvontatoimenpiteenä tehtävä tarkkailuohjelman käsittely edellyttää lisätyötä lupakäsittelyn yhteydessä tehtävään tarkkailuohjelman käsittelyyn verrattuna.

Tarkkailuohjelman käsittelystä valvontatoimenpiteenä peritään taksan mukainen maksu.

**5 § MAA-AINESLUVAN JA YHTEISKÄSITTELULUVAN KUULEMINEN**

Maa-aineslain 13 §:n mukaan maa-aineslupaa koskevan hakemuksen johdosta on kuulutettava kunnan ilmoitustaululla sekä varattava ottamisalueen sisältävään kiinteistöön rajoittuvien kiinteistöjen ja muiden alueiden omistajille ja haltijoille tilaisuus tulla kuulluiksi. Jos hakemuksessa tarkoitetulla hankkeella voi olla huomattavaa vaikutusta laajalla alueella tai lukuisten henkilöiden oloihin, hakemuksesta on lisäksi ilmoitettava ainakin yhdessä hankkeen vaikutusalueella yleisesti leviävässä sanomalehdessä. Kuulemisessa noudatetaan soveltuvin osin ja maankäyttö- ja rakennusasetuksen (895/ 1999) 86 §:ssä säädetään.

Mikäli lupahakemukset käsitellään yhdessä, lausuntojen pyytämisessä ja kuulemisessa noudatetaan soveltuvin osin myös mitä ympäristönsuojelulain 43 - 44 §:ssä säädetään. Kuulemisesta ja ilmoituksista aiheutuneet kulut kuuluvat luvan hakijan maksettaviksi.

**6 § MAA-AINESLUVAN JA YHTEISKÄSITTELULUVAN VAKUUDET**

Maa-aineslain 21 §:n mukaan lupaviranomainen voi ainesten ottamista koskevassa päätöksessä tai luvan saajan pyynnöstä myöhemminkin antaa luvan ainesten ottamiseen ennen kuin lupaa koskeva päätös on saanut lainvoiman, jos luvansaaja asettaa hyväksyttävän vakuuden niiden haittojen, vahinkojen ja kustannusten korvaamisesta, jotka päätöksen kumoaminen tai luvan muuttaminen voi aiheuttaa. Tämän vakuuden hyväksymisestä voidaan taksan mukaan periä maksu.

Lupaviranomainen voi vaatia, että ennen ainesten ottamista hakijan on annettava hyväksyttävä vakuus maa-aineslain 11 §:n nojalla määrättyjen toimenpiteiden suorittamisesta. Tämän vakuuden hyväksymisestä voidaan periä maksu samoin kuin vakuuden mahdollisesta myöhemmästä muuttamisesta tai vaihtamisesta.

Jos lupaan perustuva oikeus maa-ainesten ottamiseen siirretään toiselle maa-aineslain 13 a §:n nojalla, lupaviranomainen voi määrätä, että uusi luvan haltija asettaa ennen ainesten ottamista 12 §:ssä tarkoitetun vakuuden. Vakuuden tarkastamisesta peritään taksan mukainen maksu.

Lupamääräyksissä on edellytetty, että jälkihoito-, siistimis- ja muut määrätyt toimenpiteet on suoritettava luvan voimassaoloaikana. Vakuuden olla voimassa riittävän kauan, jotta lupamääräysten mukaiset maisemointi-, jälkihoito- ja siistimis- sekä istutusvelvoitteet ehditään suorittaa ja esim. mahdollisten istutusten kasvuun lähtö todeta.

Yhteiskäsittelylupapäätöksessä luvansaaja voidaan velvoittaa maksamaan ympäristönsuojelulain mukainen vakuus asianmukaisen jätehuollon, seurannan, tarkkailun ja toiminnan lopettamisessa tai sen jälkeen tarvittavien toimien varmistamiseksi. Vakuuden on oltava riittävä ottaen huomioon toiminnan laajuus, luonne ja toimintaa varten annettavat määräykset (YSL 59 – 60 §). Vakuuden käsittelystä peritään ympäristölupataksan mukainen maksu.

**7 § MAA-AINESLUVAN PAKKOKEINOPÄÄTÖKSET**

Jos ainesten ottamiseen ryhdytään vastoin maa-aineslakia (14 §) tai sen nojalla annettuja säännöksiä tai määräyksiä taikka muutoin laiminlyödään niiden mukaisten velvollisuuksien täyttäminen, asianomainen voidaan velvoittaa noudattamaan säännöksiä ja määräyksiä, poistamaan tai muuttamaan tehdyn työn vaikutukset taikka palauttamaan vallinnut olotila ja täyttämään velvollisuutensa sakon uhalla tai sillä uhalla, että tekemättä jätetty suoritetaan laiminlyöjän kustannuksella. Toimenpiteen keskeyttämisestä ja pakkotoimenpiteisiin ryhtymisestä voidaan taksan mukaan periä maksu.

**8 § MAA-AINESLUVAN VELVOITTEISTA VAPAUTTAMINEN**

Jos lupaan perustuva oikeus maa-ainesten ottamiseen on maa-aineslain 13 a §:n mukaisesti siirretty toiselle ja hakemuksesta luvanhaltija vapautetaan lupaan liittyvistä velvoitteista sekä hyväksytään hänen tilalleen toinen, peritään velvoitteista vapautetulta taksan mukainen maksu. Samalla tulee harkittavaksi vakuuden antaminen uuden luvanhaltijan osalta, jolloin häneltä peritään 5 §:n mukainen maksu, mikäli vakuus vaaditaan.

**9 § MAA-AINESLUVAN MAKSUPERUSTEITA**

9.1 Otettavan maa-aineksen tilavuutena pidetään maksuja määrättäessä maa-aineksen luonnonvaraista tilavuutta (kiintokuutiometrimäärää).

9.2 Maksuperusteet ovat yhtäläiset kaikille maa-aineslain mukaan luvanvaraisille maa-aineksille. Tällä on pyritty saamaan maksujen määräytyminen yksinkertaiseksi.

9.3 Jos tarkastus- tai valvontatehtävät johtuvat luvattomasta tai luvanvastaisesta toimenpiteestä taikka siitä, että toimenpiteen suorittaja on muutoin laiminlyönyt hänelle kuuluvat velvollisuutensa, maksu voidaan periä korotettuna ottaen huomioon kunnalle aiheutuvat ylimääräiset kulut. Mikäli maksua ei suoriteta määräajassa, erääntyneelle maksulle on suoritettava korkoa korkolain mukaan.

9.4 Taksan mukaisiin maksuihin sisältyy kunnan asiakirjojen lunastuksesta määräämä maksu.

9.5 Tämän taksan mukaisia maksuja määrättäessä otetaan huomioon toimenpiteen laajuus, vaativuus ja viranomaisten käyttämä aika ja muut asiaan vaikuttavat seikat. Taksa yleensä kattaa keskimääräisen hankkeen aiheuttamat kustannukset kunnalle. Tämän perusteella maksua voidaan korottaa tai laskea kunnan päättämien vaihtelurajojen sisällä, mikäli hanke olennaisesti poikkeaa keskimääräisestä hankkeen tasosta. Sellaisia erittäin vaativia hankkeita, joissa taksan mukaisen maksun korotus voi tulla kyseeseen, ovat esimerkiksi kalliokiviaineksen ottamishankkeet.

9.6 Sekä tarkastus- että valvontamaksun suuruus määräytyvät maksun määräämishetkellä voimassa olevan taksan mukaan. Valvontamaksua tarkistetaan vuosittain kunakin vuonna maksun määräämishetkellä voimassa olevan taksan mukaan.

9.7 Palautus suoritetaan maksun määräämishetkellä voimassa olleen taksan mukaan.